เรื่องร้องเรียน: ขอแจ้งอัพเดตเคสอู่ซ่อมรถโอล้างเกียร์ออโต้ในชุมชน ซอย 99 ยังคงเปิดกิจการซ่อมรถเป็นปกติ มีเสียงและกลิ่นตามปกติรบกวนเพื่อนบ้านทุกวันค่ะ   จากที่เห็นว่าวันที่เจ้าหน้าที่เข้ามาตรวจสอบพูดคุยมอบเอกสารให้ ทันทีที่เจ้าหน้าที่ขับรถกลับออกไปทุกครั้ง  อู่ซ่อมรถก็กลับมาทำงานตามปกติ ทางเราจึงเล็งเห็นว่าพฤติกรรมดังกล่าว ทางเจ้าของกิจการไม่ได้รู้สึกถึงผลกระทบที่สร้างความเดือดร้อนต่อเพื่อนบ้านจริงๆ และไม่ได้เกรงกลัวต่อกฏหมาย   ทางเราก็จนปัญญาในการพูดคุยขอร้องประนีประนอมต่ออู่ซ่อมรถจึงขอฝากเรื่องแจ้งอัพเดทการดำเนินการของอู่ให้เจ้าหน้าที่เป็นผู้จัดการตามขั้นตอนของกฏหมาย  เพราะเชื่อมั่นในการปฏิบัติงานของเจ้าหน้าที่ที่ผ่านมา  อย่างไรก็ตามขอขอบคุณหน่วยงานทุกฝ่ายที่เกี่ยวข้องและไม่เพิกเฉยต่อการร้องเรียนเคสนี้ค่ะ
การดำเนินการของเจ้าหน้าที่: เรื่องร้องเรียนกรณีดังกล่าว ฝ่ายสิ่งแวดล้อม ฯ สำนักงานเขตหนองแขม ได้ส่งดำเนินคดีกรณีประกอบกิจการโดยไม่ได้รับอนุญาตจากกรุงเทพมหานคร ที่ฝ่ายเทศกิจ สำนักงานเขตหนองแขมเรียบร้อยแล้ว หากท่านประสงค์ติดตามผลการดำเนินการกรณีดังกล่าว ท่านสามารถติดตามเรื่องได้ที่ เลขรับแจ้ง 2023-7LG2EE ลงวันที่ 23 มีนาคม 2566
ความเห็นของผู้แจ้ง: เจ้าหน้าที่มีการช่วยติดตามอย่างต่อเนื่องดีมากค่ะ แต่เคสนี้เจ้าหน้าที่เขตไม่มีการดำเนินการเด็ดขาดอะไรเลยค่ะ  สุดท้ายผู้ประกอบการยังทำเหมือนเดิม
พื้นที่: แขวงหนองแขม เขตหนองแขม กรุงเทพมหานคร